GiliGold/VAD_KnessetCorpus huggingface dataset:
יוליה שמאלוב-ברקוביץ: לא הפרעתי לך לדבר.
יוליה שמאלוב-ברקוביץ: אני חוששת, כשאנחנו מדברים על אחוזים, אז בוודאות תחריג גם את הבירה, כי בבירה יש פחות אחוזי אלכוהול מיין, ואנחנו יודעים שהנוער שותה הרבה מאוד בירה.
יוליה שמאלוב-ברקוביץ: לצערנו הרב, אין לנו פה מספיק נתונים, כמו שאמר יושב ראש הוועדה לפניות הציבור.
יוליה שמאלוב-ברקוביץ: אם אנחנו מחריגים את היין אנחנו מחריגים בוודאות גם את הבירה, כי אין מנוס – ואתה לא רוצה את זה, נכון?
יצחק וקנין: אין לי בעיה עם הבירה.
יוליה שמאלוב-ברקוביץ: גברתי, היועצת המשפטית, אני חושבת שאין מנוס מלעבור סעיף-סעיף בהצעה הזאת ולדעת לעשות הקלות, אולי, ליין בפרסום, אולי אפילו לגבי שעות פרסום.
יוליה שמאלוב-ברקוביץ: דיברנו בהתחלה על המשקאות האלכוהוליים החזקים, שזו רק תמונה נניח ואין סיפור מאחוריה - אנחנו יודעים שבעיקר בטלוויזיה יש סיפור מאחורי כל פרסום.
יוליה שמאלוב-ברקוביץ: יכול להיות שאנחנו יכולים לתת איזושהי הקלה בפרסום של היין, אבל בשום פנים ואופן לא להחריג אותו כי זה ייראה רע.
יאיר גלר: זה מסר.
יוליה שמאלוב-ברקוביץ: אני חושבת שזה מסר, זה מאוד מסוכן.
יצחק וקנין: לא לכתוב יין, לכתוב - - -
יואל חסון: איפה אתם בעניין המשקאות האנרגיה?
יואל חסון: איך אתם לא עושים שום ר?
כרמל שאמה-הכהן: נא לא להפריע לה.
יואל חסון: זה לא אלכוהול?
יואל חסון: זה המעודד לאלכוהול.
יוליה שמאלוב-ברקוביץ: קודם כול, אני רוצה לחזק שוב את חברי לסיעה, יואל חסון.
יוליה שמאלוב-ברקוביץ: אני חושבת שאולי כדאי להכניס עכשיו – גברתי היועצת המשפטית, אני לא יודעת אם מותר - משקאות אנרגיה, אולי גם אותם צריך להחריג.
יוליה שמאלוב-ברקוביץ: אני לא יודעת אם זה ניתן או לא.
יואל חסון: אי-אפשר להכניס את זה, זה לא קשור.
אתי בנדלר: מדובר כאן על משקאות אלכוהוליים.
אתי בנדלר: אני לא יודעת מה יש במשקאות אנרגיה.
יוליה שמאלוב-ברקוביץ: אולי זה באמת חוק שאנחנו צריכים להגיש אתך.
יוליה שמאלוב-ברקוביץ: העניין של משקאות אנרגיה זה שהם ממתיקים את הטעם הקשה של האלכוהול, וזאת הסיבה ששותים אותו.
יוליה שמאלוב-ברקוביץ: אני חושבת שאין מנוס מלעבור סעיף-סעיף.
יוליה שמאלוב-ברקוביץ: למשל, אתן פה דוגמה, שאולי מאוד לא יאהבו לשמוע.
יוליה שמאלוב-ברקוביץ: אין מנוס אלא לכתוב גם ביין אזהרה שגם שתיית מרובה של יין יכולה לגרום לפגיעה.
יצחק וקנין: מסכים אתך, אין לי בעיה עם מה שאת אומרת.
יוליה שמאלוב-ברקוביץ: חוץ מזה, אני רוצה להגיד לך, חבר הכנסת וקנין, שאני מאוד בעד פרסום היין במדינה היהודית, אולי בהקשר לקידוש, כי זה חשוב לכם.
יצחק וקנין: אם תפרסמי או לא תפרסמי – אני חייב לקדש.